b EUPHORBIACEAE, 6 
extrastaminalis glandulis alternantia, centralia in receptaculo plano v. hemisphaerico- v. conico- 
elato sita. FiLaMENTA libera v. varie connata, monadelpha v. rarius in adelphias plures unita. 
ANTHERAE evolutae 2-loculares, rarius 4-loculares, 2-rimosae v. raro (in Poranthera, genere 
australasico) poris terminalibus apertae; rimae extrorsae aut introrsae, haud raro situ oscillantes, 
longitrorsae aut transversae; loculi longitrorsum adnati v. ex apice adnato libero-penduli v. e basi 
adnata libero-adscendentes. GRANA POLLINIS (perfecte evoluta) libera, subglobosa v. saepe segmenta 
sphaerae tetraédrice sectae ad angulos rotundato-obtusata hinc magis convexa formantia, nunc 
etiam ellipsoidea et 3-sulcata, semper ut videtur poris aut costis prominentibus v. reticulatis de- 
stituta sed minutissime papilloso-aspera v. lineolis perexiguis reticulatis v. subreticulatis pro- 
minulis sculpta. Stamina in floribus fem. haud raro in ordine observantur, at tum inconstantia 
sunt, numero valde ludentia et semper minus numerosa quam in floribus masc. ejusdem speciei 
et nonnisi cyclo simplici v. duplici sita observata sunt, quae vulgo omnibus partibus paulo minora, 
sed nihilominus, saltem pro parte, granis pollinis bene evolutis virtute mascula gaudentibus 
praedita sunt; in aliis raro occurrunt ad staminodia filamentiformia reducta. In inflorescentiis 
indefinitis dein, in racemo et spica, flores masc. inferiores numero staminum distincte majore 
gaudere solent quam flores superiores, et in definitis, in cymis, aut in ramis in cymam abeuntibus 
flores terminales s. centrales, saltem in floribus minus completis, similiter magis polyandri sunt 
quam laterales. Ovarium semper superum, in nostris nunquam l-loculare, in generibus aliis 
paucis mox abortu 1-loculare, saepissime 3-loculare, caeterum 2—20-loculare; carpidia circa co- 
lumnam centralem vulgo sub fructu distinctam et post lapsum coccorum persistentem inserta, 
tota longitudine connata, saepissime in stylum communem abeuntia. Loculi sub apice anguli in- 
terni ovulum solitarium pendulum v. duo geminatim collateraliter appensa gerentes, ovulis ipsis 
multo ampliores, i. e. ab ovulis haud repleti. STYLI tot quot carpidia s. loculi ovarii, vulgo 
brevius v. longius in columnam connati, quoad formam varii, indivisi v. bicrures, rarius 4—8- 
partiti v. pectinatim divisi. Ovura sessilia, semper anatropa, rhaphe interiore, micropyle ex- 
teriore et superiore gaudentia, membrana duplici micropylem apice iormante vestita, et apice 
massa cellulosa (obturatore) e pariete placentae procreata quasi operculatim tecta sunt. FRUCTUS 
saepissime capsulares, tricocci et vulgo plus minusve trigastrici; cocca circa axin centralem 
columellarem elastice secedentia et simul v. postea dorso loculicide bivalvari-aperientia. In 
paucis generibus fructus semper clausi sunt et coriacei, aut sublignosi, aut extus pulposo-sub- 
bacciformes occurrunt. SEMINA carunculata, spurie arillata aut his partibus destituta, laevia 
aut varie sculpta. ALBUMEN vulgo copiosum, oleigerum (Ricinus), raro deficiens. EMBRYO 
rectus, in nostris cotyledones 2 latas, saltem radicula multo latiores, in generibus australasicis 
haud paucis autem semi-cylindricas albumine ipso pluries angustiores ostendit; COTYLEDONES 
saepissime facie planae, caeterum complanatae aut crassae, raro convolutivae aut varie plicatae. 
Ordo hine Malvahbus, illinc Urticalibus proxime accedit, sed nunc diagnosi ordinis quam maxime puri- 
ficata ab his et ab omnibus aliis quodammodo accedentibus facillime dignoscitur. Ab Ulmaceís enim floribus 
non hermaphroditis et seminibus albuminosis, a Celtileis floribus unisexualibus, ovario haud uniloculari et em- 
bryone recto, a Moreis embryone recto et insuper staminibus, saltem in oligandris, non infractis, ab Artocarpers 
ovario non 1-loculari, situ ovulorum, et dein, saltem in generibus omnibus apetalis, praesentia albuminis dif- 
ferunt, ab Urticaceis autem structura ovarii et situ ovulorum longius distant. A Malvalium ordinibus demum 
nune situ aut numero ovulorum, nune forma embryonis, v. subinde, praesertim a quibusdam Tiliaceis, vix nisi 
floribus unisexualibus rite distingui possunt. Ubi flores masculi tantum adsunt, summa attentione cum iconibus 
nostris comparandi sunt, et petioli superne tumido-subarticulati tum characterem feliciter adhibendum praebent. 
Euphorb. | 2 
